
AVIZ

asupra Proiectului de Lege privind aprobarea Ordonanţei de urgenţă a Guvernului nr.6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice

         În conformitate cu prevederile art.95 şi 115 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare în procedură de urgenţă cu Proiectul de Lege privind aprobarea Ordonanţei de urgenţă a Guvernului nr.6/2017 pentru modificarea şi completarea unor 
acte normative, precum şi pentru stabilirea unor măsuri privind realizarea investiţiilor finanţate din fonduri publice trimis prin adresa PLx 153/2017 din 06 martie 2017, înregistrat cu numărul 4c-18/150 din 07 martie 2017.

        Senatul, în calitate de primă Cameră sesizată, a adoptat proiectul de lege în şedinţa din 28 februarie 2017.

        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.

        Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Proiectul de lege menţionat mai sus, în şedinţa din 28 martie 2017.

        Proiectul de ordonanţă de urgenţă vizează modificarea şi completarea unor acte normative, precum şi stabilirea unor măsuri privind realizarea investiţiilor finanţate din fonduri publice.

       Membrii comisiei au examinat proiectul de lege supus avizării, expunerea de motive, avizul favorabil cu observaţii şi propuneri al Consiliului Legislativ, transmis prin adresa cu nr.33/19.01.2017, ordonanţa de urgenţă, precum şi anexa.

       În urma dezbaterilor, s-a hotărât, cu majoritate de voturi (7 voturi pentru şi 2 împotrivă),  avizarea favorabilă a proiectului de lege fără amendamente, în forma iniţială.

        PREŞEDINTE,

